সিংঘম
সিংঘম ২০১১ সালে মুক্তিপ্রাপ্ত একটি হিন্দি মারপিটধর্মী হাস্যরসাত্মক মশলাদার চলচ্চিত্র। চলচ্চিত্রটি পরিচালনা করেছেন রোহিত শেঠী। প্রযোজনা করেছেন মহেশ রমনাথম। এতে শ্রেষ্ঠাংশে অভিনয় করেছেন অজয় দেবগন, কাজল আগরওয়াল ও প্রকাশ রাজ। চলচ্চিত্রটি ২০১১ সালের ২২শে জুলাই ভারতের প্রেক্ষাগৃহে মুক্তি পায় এবং বক্স অফিস থেকে ভালো সাড়া পায়। এই চলচ্চিত্রের বক্স অফিস সফলতার পর দেবগন ও শেঠী একত্রে এর পরবর্তী পর্ব সিংঘম রিটার্নস নির্মাণ করেন। দেবগন শেঠীর পরিচালিত কপ ইউনিভার্স সিম্বা (২০১৮) ও সূর্যবংশী (২০২১)-তেও অভিনয় করেন।